\_.pielikums

Projektu iesniegumu atlases nolikumam

**Projektu iesniegumu vērtēšanas kritēriju piemērošanas metodika**

|  |  |
| --- | --- |
| Darbības programmas nosaukums | Eiropas Savienības kohēzijas politikas programma 2021.-2027. gadam |
| Prioritātes numurs un nosaukums | 4.3. Nodarbinātība un sociālā iekļaušana |
| Specifiskā atbalsta mērķa numurs un nosaukums | 4.3.6. Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju |
| Specifiskā atbalsta mērķa pasākuma numurs un nosaukums | 4.3.6.6. Bērnu pieskatīšanas pakalpojumi |
| Projektu iesniegumu atlases veids | Atklāta projektu iesniegumu atlase |
| Atbildīgā iestāde | Vides aizsardzības un reģionālās attīstības ministrija |

*Vispārīgie nosacījumi projektu iesniegumu vērtēšanas kritēriju piemērošanai:*

1. *Projekta iesniegums sastāv no projekta iesnieguma (turpmāk – PI), tā pielikumiem un papildu iesniedzamajiem dokumentiem.*
2. *Lai novērtētu PI atbilstību attiecīgajam PI vērtēšanas kritērijam, vērtētājam ir jāņem vērā gan attiecīgajās PI veidlapas sadaļās sniegtā informācija, gan arī visa pārējā PI veidlapā (iesnieguma veidlapas citās sadaļās un pielikumos) pieejamā informācija.*
3. *Vērtējot PI atbilstību PI vērtēšanas kritērijiem, jāņem vērā tikai PI veidlapā (PI veidlapā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto PI. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.*
4. *Vērtējot PI, jāpievērš uzmanība PI sniegtās informācijas saskaņotībai starp visām PI sadaļām, tās pielikumiem un papildus iesniegtajiem dokumentiem, kuros informācija minēta. Ja informācija starp PI sadaļām, tās pielikumiem un papildus iesniegtajiem dokumentiem nesaskan, ir jāizvirza nosacījums par papildu skaidrojuma sniegšanu vai precizējumu veikšanu pie tā kritērija, uz kuru šī nesakritība ir attiecināma.*
5. *Kritērija ietekme uz lēmumu „P” nozīmē, ka kritērijs ir precizējams un kritērija neatbilstības gadījumā sadarbības iestāde pieņem lēmumu par PI apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā.*
6. *PI vērtēšanā izmantojami:*
7. *Eiropas Savienības kohēzijas politikas programma 2021.–2027.gadam” un programmas papildinājums;*
8. *Ministru kabineta 2023. gada noteikumi Nr.\_\_* “*Eiropas Savienības kohēzijas politikas programma 2021.–2027.gadam 4.3.6. specifiskā atbalsta mērķa “Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju”  4.3.6.6. pasākuma “Bērnu pieskatīšanas pakalpojumi” īstenošanas noteikumi” (turpmāk – MK noteikumi par pasākuma īstenošanu);*
9. *Eiropas Savienības kohēzijas politikas programmas 2021.–2027.gadam 4.3.6. specifiskā atbalsta mērķa “Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju”  4.3.6.6. pasākuma “Bērnu pieskatīšanas pakalpojumi” projektu iesniegumu atlases nolikums.*

|  |  |  |  |  |
| --- | --- | --- | --- | --- |
| **1. VIENOTIE KRITĒRIJI** | | **Vērtēšanas sistēma** | | **Skaidrojums atbilstības noteikšanai** |
| **Kritērija veids**  **(P – precizējams; N – neprecizējams)** | **Jā; Jā, ar nosacījumu; Nē[[1]](#footnote-2)** |
| 1.1. | Projekta iesniedzējam ir pietiekama īstenošanas un finanšu kapacitāte projekta īstenošanai. | P | Jā | **Vērtējums ir „Jā”**, ja PI sadaļās “Projekta iesniedzēja īstenošanas kapacitāte” (t.sk. administrēšanas kapacitāte, finanšu kapacitāte) un “Projekta īstenošanas/uzraudzības shēmas apraksts” raksturotā projekta ieviešanai nepieciešamā administrēšanas, īstenošanas un finanšu kapacitāte ir pietiekama.   1. projekta administrēšanas un īstenošanas kapacitāte ir pietiekama, ja PI ir iekļauta informācija par: 2. projekta vadības procesu un tā organizēšanu, norādīti vadības procesa organizēšanai nepieciešamie atbildīgie speciālisti – to amati, galvenie uzdevumi, pieejamība vai plānotā iesaistīšana projekta ieviešanas laikā, tiem plānotā nepieciešamā kvalifikācija, pieredze un kompetence; 3. projekta vadības sistēmu, tai skaitā kādas darbības plānotas, lai nodrošinātu sekmīgu projekta vadības īstenošanu, kādi uzraudzības instrumenti plānoti projekta vadības kvalitātes nodrošināšanai un kontrolei. 4. finanšu kapacitāte ir pietiekama, ja: 5. norādīti un pamatoti finansējuma avoti projektā plānotā projekta iesniedzēja līdzfinansējuma nodrošināšanai; 6. sniegts pamatojums par PI iesniedzēja spēju nodrošināt nepieciešamo projekta iesniedzēja līdzfinansējumu, tai skaitā pamatojot projekta iesniedzēja pieejamību norādītajiem finansējuma avotiem projekta īstenošanas laikā un pamatojot nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā. |
| Jā, ar nosacījumu | Ja PI neatbilst minētajām prasībām”, **vērtējums ir „Jā, ar nosacījumu”,** izvirza atbilstošus nosacījumus. |
| Nē | **Vērtējums ir “Nē”,** ja precizētajā PI nav veikti precizējumi atbilstoši izvirzītajiem nosacījumiem. |
| 1.2. | Projekta mērķis atbilst MK noteikumos par pasākuma īstenošanu noteiktajam mērķim, definētie uzraudzības rādītāji nodrošina un apliecina mērķa sasniegšanu, uzraudzības rādītāji ir precīzi definēti, pamatoti un izmērāmi. | P | Jā | **Vērtējums ir „Jā”**, ja:   1. projekta mērķis atbilst MK noteikumos par pasākuma īstenošanu noteiktajam; 2. PI norādīte uzraudzības rādītāji ir izmērāmi, atbilst MK noteikumos par pasākuma īstenošanu noteiktajiem rādītājiem, un sniedz ieguldījumu mērķa sasniegšanā:   **Iznākuma rādītājs:**   * + atbalstu saņēmuši bērni vecumā līdz 18 gadiem;   **Rezultāta rādītājs:**   * + bērni, kas saņēmuši pirmsskolas izglītības pakalpojumus vismaz vienu līdz trīs gadus. |
| Jā, ar nosacījumu | Ja PI neatbilst minētajām prasībām, **vērtējums ir** **“Jā, ar nosacījumu”**, izvirza atbilstošus nosacījumus. |
| Nē | **Vērtējums ir “Nē”,** ja precizētajā PI nav veikti precizējumi atbilstoši izvirzītajiem nosacījumiem. |
| 1.3. | Projekta iesniegumā plānotie sagaidāmie rezultāti ir skaidri definēti un izriet no plānoto darbību aprakstiem, plānotās projekta darbības:  1.3.1. atbilst MK noteikumos par pasākuma īstenošanu noteiktajam un paredz saikni ar attiecīgajām atbalstāmajām darbībām;  1.3.2. ir precīzi definētas un pamatotas, un tās risina projektā definētās problēmas. | P | Jā | **Vērtējums ir „Jā”**, **Vērtējums ir „Jā”**, ja:   1. PI norādītie sagaidāmie rezultāti izriet no PI plānotajām darbībām; 2. PI ietvertās darbības atbilst MK noteikumos par pasākuma īstenošanu norādītajām atbalstāmajām darbībām un izmaksu pozīcijām; 3. PI plānotās darbības ir precīzi definētas un nepieciešamas projekta mērķa, plānoto rādītāju un projekta rezultātu sasniegšanai; 4. plānotās projekta darbības ir sasaistītas ar PI plānoto laika grafiku, tās ir secīgas un nodrošina uzraudzības rādītāju sasniegšanu. |
| Jā, ar nosacījumu | Ja PI neatbilst minētajām prasībām, **vērtējums ir „Jā, ar nosacījumu**”, izvirza atbilstošus nosacījumus. |
| Nē | **Vērtējums ir „Nē”**, ja precizētajā PI nav veikti precizējumi atbilstoši izvirzītajiem nosacījumiem. |
| 1.4. | Projekta iesniegumā norādītā mērķa grupa atbilst MK noteikumos par pasākuma īstenošanu noteiktajam, un ir identificētas mērķa grupas vajadzības un risināmās problēmas. | P | Jā | **Vērtējums ir „Jā”**, ja:   1. PI norādītā mērķa grupa atbilst MK noteikumos par pasākuma īstenošanu noteiktajam; 2. PI ir norādītas mērķa grupas vajadzības un risināmās problēmas; 3. no PI ietvertās informācijas secināms, ka projektā plānotās darbības risinās identificētās mērķa grupas vajadzības un problēmas. |
| Jā, ar nosacījumu | Ja PI neatbilst minētajām prasībām, **vērtējums ir “Jā, ar nosacījumu”,** izvirza atbilstošus nosacījumus. |
| Nē | **Vērtējums ir** **„Nē”**, ja precizētajā PI nav veikti precizējumi atbilstoši izvirzītajiem nosacījumiem. |

|  |  |  |  |  |
| --- | --- | --- | --- | --- |
| **2. SPECIFISKIE ATBILSTĪBAS KRITĒRIJI** | | **Vērtēšanas sistēma** | | **Skaidrojums atbilstības noteikšanai** |
|  | | **Kritērija veids**  **(P – precizējams, N – neprecizējams, N/A – nav attiecināms)** | **Jā; Jā, ar nosacījumu; N/A[[2]](#footnote-3); Nē[[3]](#footnote-4)** |  |
| 2.1. | Projekta ietvaros Eiropas Sociālā fonda Plus finansējums uz vienu bērnu mēnesī nepārsniedz Ministru kabineta noteikumos par pasākuma īstenošanu noteikto finansējuma apmēru. | P | Jā | Kritērija vērtēšanai izmanto PI norādīto informāciju par bērnu skaitu, kam projektā plānots nodrošināt bērnu pieskatīšanas pakalpojumus, un projektā paredzēto Eiropas Sociālā fonda Plus (turpmāk – ESF+) finansējumu.  **Vērtējums ir „Jā”**, ja PI norādītais ESF+ finansējums uz vienu bērnu, kam plānots nodrošināt bērnu pieskatīšanas pakalpojumus, mēnesī nepārsniedz Ministru kabineta noteikumos par pasākuma īstenošanu noteikto finansējuma apmēru. Aprēķina piemērs: ja paredzēti 364 *euro*, to izvērtē pēc formulas:  F/M/B ≤ 364 *euro*  kur:  F – projekta ESF+ finansējums, *euro*;  M – projektā plānotais bērnu pieskatīšanas pakalpojumu sniegšanas ilgums, mēneši;  B – projektā plānotais atbalstu guvušo bērnu skaits. |
| Jā, ar nosacījumu | Ja PI neatbilst minētajām prasībām**, vērtējums ir „Jā, ar nosacījumu”**, izvirza atbilstošus nosacījumus. |
| Nē | **Vērtējums ir** **„Nē”**, ja precizētajā PI nav veikti precizējumi atbilstoši izvirzītajiem nosacījumiem vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| 2.2. | Projekts ir paredzēts pašvaldības attīstības programmā un atspoguļots tās investīciju plānā. | P | Jā | **Vērtējums ir „Jā”**, ja:   1. pašvaldības attīstības programmas investīciju plānā ir atspoguļots PI saturam kopumā atbilstošs projekts, tai skaitā, PI norādītais ESF+ finansējums nav lielāks un PI plānotie rādītāji nav mazāki par projekta iesniedzēja pašvaldības attīstības programmas investīciju plānā norādītā projekta finansējumu un rādītājiem (ja pašvaldības attīstības programmā rādītāji ir norādīti); 2. pašvaldības attīstības programma ir apstiprināta pašvaldības domes sēdē; 3. PI ir pievienots pašvaldības domes lēmums, ar ko apstiprināta pašvaldības attīstības programma.   Pārbauda, vai pašvaldības attīstības programmas investīciju plānā ir atspoguļots projekta iesnieguma saturam kopumā atbilstošs projekts, tai skaitā to, vai:   * PI norādītais ESF+ finansējums nav lielāks un PI plānotie rādītāji nav mazāki par projekta iesniedzēja pašvaldības attīstības programmas investīciju plānā norādītā projekta finansējumu un rādītājiem (ja pašvaldības attīstības programmā rādītāji ir norādīti), * PI ir pievienots pašvaldības domes lēmums par programmas apstiprināšanu.   Ja PI nav pievienots pašvaldības domes lēmums, tad pārbauda pašvaldības tīmekļvietnē publicēto pašvaldības domes lēmumu, ar ko apstiprināta pašvaldības attīstības programma.  Pārbaudi par pašvaldības attīstības programmu veic pašvaldības tīmekļvietnē. |
| Jā, ar nosacījumu | Ja PI neatbilst minētajām prasībām**, vērtējums ir „Jā, ar nosacījumu”**, izvirza atbilstošus nosacījumus.  Ja PI nav pievienots pašvaldības domes lēmums un pašvaldības tīmekļvietnē nav publicēts pašvaldības domes lēmums, ar ko apstiprināta pašvaldības attīstības programma, lūdz projekta iesniedzējam precizēt PI, pievienojot pašvaldības domes lēmumu, ar ko apstiprināta pašvaldības attīstības programma, kurā ietverta informācija par projekta īstenošanu, tai skaitā projekts atspoguļots pašvaldības attīstības programmas investīciju plānā. |
| Nē | **Vērtējums ir** **„Nē”**, ja precizētajā PI nav veikti precizējumi atbilstoši izvirzītajiem nosacījumiem vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| 2.3. | Pašvaldības attīstības programmā ir sniegta prognoze, kas apliecina, ka pirmsskolas vecuma bērnu skaits projekta īstenošanas laikā pašvaldības novada teritoriālo vienību vai valstspilsētu noteikto teritoriālo iedalījumu griezumā būs stabils vai palielināsies, tai skaitā izvērtēti citi pašvaldības pirmsskolas izglītības vai bērnu pieskatīšanas pakalpojumu pieejamības veicināšanas risinājumi. | P | Jā | **Vērtējums ir „Jā”,** ja pašvaldības attīstības programmā vai tās pielikumos saistībā ar projektu ir sniegta prognoze par pirmsskolas vecuma bērnu skaitu projekta īstenošanas laikā, apliecinot, ka pirmsskolas vecuma bērnu skaits būs stabils vai palielināsies, pašvaldības novada teritoriālo vienību vai valstspilsētu noteikto teritoriālo iedalījumu (apkaimju, mikrorajonu, u.c.) griezumā, tai skaitā izvērtēti citi bērnu pieskatīšanas pakalpojumu pieejamības veicināšanas risinājumi, piemēram, 4.2.1.7. pasākuma[[4]](#footnote-5) ietvaros pieejamais atbalsts pirmsskolas iestāžu infrastruktūras attīstībai vai valsts budžeta aizdevumi jaunas PII būvniecībai, esošas ēkas pārbūvei vai pirmsskolas izglītības iestādes infrastruktūras attīstībai[[5]](#footnote-6).  Par stabilu prognozi tiek uzskatīta arī prognoze, kur prognozētais pirmsskolas vecuma bērnu skaits projekta īstenošanas laikā nesamazināsies vairāk kā par 10%.  Pārbaudi par pašvaldības attīstības programmā sniegto prognozi veic PI norādītajā tīmekļvietnes adresē uz nepieciešamo informāciju (vai konkrētu dokumentu un lappusi). |
| Jā, ar nosacījumu | Ja PI neatbilst minētajām prasībām**, vērtējums ir „Jā, ar nosacījumu”**, izvirza atbilstošus nosacījumus.  Ja tīmekļvietnē nav pieejama informācija par pašvaldības attīstības programmu, projekta iesniedzējam lūdz publicēt pašvaldības attīstības programmu un norādīt tā tīmekļvietnes adresi ar nepieciešamo informāciju. |
| Nē | **Vērtējums ir** **„Nē”**, ja precizētajā PI nav veikti precizējumi atbilstoši izvirzītajiem nosacījumiem vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| 2.4. | Uz projekta iesnieguma iesniegšanas brīdi – attiecīgā mācību gada 1.oktobrī – ir pirmsskolas vecuma bērni rindā uz vietu pašvaldības pirmsskolas izglītības iestādēs. | N | Jā | Pārbauda pirmsskolas vecuma bērnu skaitu pašvaldībā rindā uz pašvaldības pirmsskolas izglītības iestādēm (turpmāk – PII) VARAM tīmekļvietnē[[6]](#footnote-7) vai pēc citā tīmekļvietnē norādītajiem datiem, kas publicēti saskaņā ar aktuālo normatīvo regulējumu par informācijas publicēšanu par pirmsskolas vecuma bērnu skaitu pašvaldībās.  **Vērtējums ir „Jā”**, ja uz projekta iesnieguma iesniegšanas brīdi - attiecīgā mācību gada 1.oktobrī - ir pirmsskolas vecuma bērni rindā uz vietu pašvaldības PII. |
| Nē | **Vērtējums ir** **„Nē”**, ja PI neatbilst izvirzītajiem nosacījumiem. |
| 2.5. | Projektam ir pievienota dokumentācija, kas apliecina, ka normatīvajos aktos publisko iepirkumu jomā paredzētajā kārtībā, īstenojot atklātu, pārredzamu, nediskriminējošu un konkurenci nodrošinošu konkursa procedūru, ir izvēlēts projekta ietvaros nodrošināmo pakalpojumu sniedzējs. | P | Jā | **Vērtējums ir „Jā”**, ja projektam ir pievienota dokumentācija, kas apliecina, ka normatīvajos aktos publisko iepirkumu jomā paredzētajā kārtībā, īstenojot atklātu, pārredzamu, nediskriminējošu un konkurenci nodrošinošu konkursa procedūru, ir izvēlēts projekta ietvaros nodrošināmo pakalpojumu sniedzējs.  Kritērija vērtēšanai izmanto PI 2.2. apakšpunktā „Projekta īstenošanas, administrēšanas un uzraudzības apraksts” sniegto informāciju, papildus iesniegtos dokumentus (piemēram, līgums vai līguma projekts par projekta ietvaros nodrošināmo pakalpojumu sniegšanu, iepirkuma veikšanu apliecinoši dokumenti), norādītās saites uz attiecīgajām Elektronisko iepirkumu sistēmas, Iepirkumu uzraudzības biroja, pašvaldības tīmekļvietnes sadaļām. |
| Jā, ar nosacījumu | Ja PI neatbilst minētajām prasībām**, vērtējums ir „Jā, ar nosacījumu”,** izvirza atbilstošus nosacījumus. |
| Nē | **Vērtējums ir „Nē”**, ja precizētajā PI nav veikti precizējumi atbilstoši izvirzītajiem nosacījumiem, vai arī nosacījumus nav izpildīti lēmumā par PI apstiprināšanu ar nosacījumiem noteiktajā termiņā. |
| 2.6. | Projektā atbalstāmo pakalpojumu sniegšanas ilgums nav īsāks par projekta īstenošanas termiņu. | P | Jā | **Vērtējums ir „Jā”**, ja līguma vai līguma projekta ar projekta ietvaros nodrošināmo pakalpojumu sniedzēju termiņš nav īsāks par projekta īstenošanas termiņu.  Kritērija vērtēšanai izmanto:   * PI 2.2. apakšpunktā „Projekta īstenošanas, administrēšanas un uzraudzības apraksts” sniegto informāciju, * PI 2.3. apakšpunktā “Projekta īstenošanas ilgums” sniegto informāciju, * papildus iesniegtos dokumentus (piemēram, līgums vai līguma projekts par projekta ietvaros nodrošināmo pakalpojumu sniegšanu vai iepirkuma par projektā plānoto pakalpojumu nodrošināšanu dokumenti, t.sk. tehniskā specifikācija) *(attiecināms, ja minētie dokumenti nav pieejami attiecīgajās tīmekļvietnēs par projektā plānotā pakalpojuma iepirkumu)*. |
| Jā, ar nosacījumu | Ja PI neatbilst minētajām prasībām, **vērtējums ir** **“Jā, ar nosacījumu”,** izvirza atbilstošus nosacījumus. |
| Nē | **Vērtējums ir „Nē”**, ja precizētajā PI nav veikti precizējumi atbilstoši izvirzītajiem nosacījumiem, vai arī nosacījumus nav izpildīti lēmumā par PI apstiprināšanu ar nosacījumiem noteiktajā termiņā. |
| 2.7. | Projekta iesniedzēja izvēlētais projektā atbalstāmo privāto pirmsskolas izglītības pakalpojumu sniedzējs ir reģistrēts Izglītības iestāžu reģistrā. | P / N/A | Jā | **Vērtējums ir „Jā”**, ja projekta iesniedzēja izvēlētais/-ie projektā atbalstāmo privāto pirmsskolas izglītības pakalpojumu sniedzējs/-i ir reģistrēts/-i Izglītības iestāžu reģistrā.  Kritērija vērtēšanai izmanto Izglītības iestāžu reģistra tīmekļvietni <https://www.viis.gov.lv/registri/iestades>. |
| Jā, ar nosacījumu | Ja PI neatbilst minētajām prasībām**, vērtējums ir „Jā, ar nosacījumu”**, izvirza atbilstošus nosacījumus. |
| Nē | **Vērtējums ir** **„Nē”**, ja precizētajā PI nav veikti precizējumi atbilstoši izvirzītajiem nosacījumiem vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| N/A | **Vērtējums ir „N/A”,** ja projektā nav paredzēts nodrošināt privātos pirmsskolas izglītības pakalpojumus, bet paredzēts nodrošināt bērnu uzraudzības pakalpojumus. |
| 2.8. | Projekta iesniedzēja izvēlētais projektā atbalstāmo bērnu uzraudzības pakalpojumu sniedzējs ir reģistrēts Bērnu uzraudzības pakalpojuma sniedzēju reģistrā. | P / N/A | Jā | **Vērtējums ir „Jā”**, ja Projekta iesniedzēja izvēlētais/-ie projektā atbalstāmo bērnu uzraudzības pakalpojumu sniedzējs/-i ir reģistrēts/-i Bērnu uzraudzības pakalpojuma sniedzēju reģistrā.  Kritērija vērtēšanai izmanto Bērnu uzraudzības pakalpojuma sniedzēju reģistrā tīmekļvietni <https://www.viis.gov.lv/registri/bups>. |
| Jā, ar nosacījumu | Ja PI neatbilst minētajām prasībām**, vērtējums ir „Jā, ar nosacījumu”**, izvirza atbilstošus nosacījumus. |
| Nē | **Vērtējums ir** **„Nē”**, ja precizētajā PI nav veikti precizējumi atbilstoši izvirzītajiem nosacījumiem vai arī nosacījumus neizpilda lēmumā par PI apstiprināšanu ar nosacījumiem noteiktajā termiņā. |
| N/A | **Vērtējums ir „N/A”,** ja projektā nav paredzēts nodrošināt bērnu uzraudzības pakalpojumus, bet paredzēts nodrošināt privātos pirmsskolas izglītības pakalpojumus. |

|  |  |  |  |
| --- | --- | --- | --- |
| **3.KVALITĀTES KRITĒRIJI** | | **Vērtēšanas sistēma – punktu skala** | **Skaidrojums atbilstības noteikšanai** |
| **Punkti** |
| 3.1. | **Projekta efektivitāte** | | |
| Projekta ESF+ finansējuma apjoms bērnu pieskatīšanas pakalpojumu nodrošināšanai uz vienu bērnu mēnesī ir: | | Projekta efektivitātes aprēķinā izmanto PI norādītā ESF+ finansējuma un projektā plānoto atbalstu guvušo bērnu skaitu attiecību.  Kritērija punktu skaitu aprēķina, izmantojot formulu:  E=F/M/B, kur,  E – projekta efektivitāte;  F – projekta ESF+ finansējums, *euro*;  M – projektā plānotais bērnu pieskatīšanas pakalpojumu sniegšanas ilgums, mēneši  B – projektā plānotais atbalstu guvušo bērnu skaits.  Projekta efektivitāte tiek aprēķināta, PI norādīto ESF+ finansējumu dalot ar plānoto bērnu pieskatīšanas pakalpojumu sniegšanas mēnešu skaitu un ar plānoto atbalstu guvušo bērnu skaitu, iegūstot izmaksas bērnu pieskatīšanas pakalpojumu nodrošināšanai uz vienu bērnu mēnesī.  Ja E≤ 364 *euro,* izvēlas apakškritēriju (3.1.1., 3.1.2., 3.1.3., 3.1.4. vai 3.1.5.), un atbilstoši iegūtajam rezultātam, **kritērijā piešķir 1,5, 3, 4,5, 6 vai 7,5 punktus atkarībā no E vērtības**. |
| 3.1.1. mazāk par 150 *euro* (ieskaitot) | **7,5** |
| 3.1.2. no 151 *euro* līdz 200 *euro* (ieskaitot) | **6** |
| 3.1.3. no 201 *euro* līdz 250 *euro* (ieskaitot) | **4,5** |
| 3.1.4. no 251 *euro* līdz 300 *euro* (ieskaitot) | **3** |
| 3.1.5. no 301 *euro* līdz 364 *euro* (ieskaitot) | **1,5** |
| 3.1.6. lielāks par 364 *euro* | **0** |
| 3.2. | **Atbalstāmo pirmsskolas vecuma bērnu skaits** | | |
| Projektā bērnu pieskatīšanas pakalpojumus vismaz 1-3 gadus plānots sniegt: | | Kritērija vērtēšanai izmanto PI 1. sadaļā “Projekta apraksts”, t.sk. 1.6.1. apakšpunktā “Iznākuma rādītāji” norādīto informāciju par bērnu skaitu, kam atbalsta ietvaros vismaz 1-3 gadus paredzēts nodrošināt bērnu pieskatīšanas pakalpojumus.  **Kritērijā piešķir 3 punktus,** ja projektā bērnu pieskatīšanas pakalpojumus paredzēts nodrošināt vairāk nekā 200 bērniem.  **Kritērijā piešķir 2 punktus,** ja projektā bērnu pieskatīšanas pakalpojumus paredzēts nodrošināt bērnu skaitam no 101 līdz 200.  **Kritērijā piešķir 1 punktu,** ja projektā bērnu pieskatīšanas pakalpojumus paredzēts nodrošināt bērnu skaitam no 1 līdz 100.  **Kritērijā piešķir vērtību 0,** ja nav izpildītas augstāk noteiktās prasības. |
| 3.2.1. vairāk nekā 200 bērniem; | **3** |
| 3.2.2. 101-200 bērniem (ieskaitot); | **2** |
| 3.2.3. 1-100 bērniem (ieskaitot); | **1** |
| 3.2.4. nav izpildītas 3.2.1., 3.2.2. un 3.2.3. apakškritērijā noteiktās prasības. | **0** |
| 3.3. | **Horizontālā principa “Vienlīdzība, iekļaušana, nediskriminācija un pamattiesību ievērošana” ievērošana** | | |
| Projektā ir paredzētas darbības, kas veicina horizontālā principa “Vienlīdzība, iekļaušana, nediskriminācija un pamattiesību ievērošana” īstenošanu: | | Kritērija vērtēšanai izmanto PI norādīto informāciju par horizontālā principa (turpmāk – HP) “Vienlīdzība, iekļaušana, nediskriminācija un pamattiesību ievērošana” (turpmāk –VINPI) ievērošanu.  Kritērija vērtēšanā izmanto Labklājības ministrijas vadlīnijas “Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai (2021-2027): <https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027>.nevalstiskajām organizācijām (turpmāk – NVO), kas pārstāv nediskriminācijas, dzimumu līdztiesības jomas vai cilvēku ar invaliditāti intereses.  **Kritērijā piešķir 0,5 punktus,** ja no PI ietvertās informācijas ir secināms, ka minimālās prasības ir pārsniegas vismaz divās no šādām pozīcijām:  1) vispārīgas horizontālā principa darbības;  2) specifiskās horizontālā principa darbības;  3) horizontālā principa rādītāji.  **Kritērijā piešķir 0,4 punktus,** ja no PI ietvertās informācijas ir secināms, ka minimālās prasības ir pārsniegas vismaz vienā no šādām pozīcijām:  1) vispārīgas horizontālā principa darbības;  2) specifiskās horizontālā principa darbības;  3) horizontālā principa rādītāji.  **Kritērijā piešķir 0,2 punktus,** (minimālais punktu skaits, **minimālās prasības)** piešķir, ja no PI ietvertās informācijas ir secināms, ka projektā paredzētas vismaz šādas pozīcijas:  1) 5 vispārīgas horizontālā principa darbības;  2) 3 specifiskā horizontālā principa darbības;  3) 2 horizontālā principa rādītāji.  **Kritērijā** **piešķir 0 punktus**, ja nav izpildītas augstāk noteiktās prasības - PI neatbilst minimālajām prasībām, lai tam piešķirtu punktus šajā kritērijā.  Piemēram, PI nav paredzētas vismaz 5 vispārīgās un 3 specifiskās HP darbības, kas veicinās vienlīdzību, iekļaušanu, nediskrimināciju un pamattiesību ievērošanu, kā arī nav piesaistīti vismaz 2 HP rādītāji, vai arī paredzētajām darbībām nav sasaistes ar HP VINPI, nav sniegta (vai nav plānots sniegt) informāciju par projekta vadības un īstenošanas personālu dalījumā pēc dzimuma u.c. pazīmēm un nav sniegta (vai nav plānots sniegt) informācija sadalījumā pēc dzimumu u.c. pazīmēm par projekta mērķa grupām.  Ja PI sākotnēji nesasniedz minimālo nepieciešamo punktu skaitu šajā kritērijā (0,2 punkti), PI šajā kritērijā piešķir 0 punktus, taču to nenoraida šī kritērija neatbilstības dēļ un iekļauj kopējā PI vērtējumu rangā, vienlaikus lēmumā iekļaujot nosacījumu ar precizēto PI nodrošināt atbilstību kritērija minimālajām prasībām. Ja pēc precizējumu veikšanas PI aizvien nesasniedz vismaz minimālo punktu skaitu (0,2 punkti) šajā kritērijā, PI tiek noraidīts.  **Vispārīgo horizontālā principa darbību piemēri PI:**   * 1. **Attiecībā uz projekta vadības un īstenošanas personālu:** * tiks virzīti pasākumi, kas sekmē darba un ģimenes dzīves līdzsvaru, paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus; * darba vietā tiks izveidota bērnu pieskatīšanas telpa ar aprīkotu darbstaciju; * projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē pēc rases, etniskās izcelsmes, dzimuma, vecuma, invaliditātes, reliģiskās, pārliecības, seksuālās orientācijas vai citiem apstākļiem; * projekta vadības un īstenošanas procesā personām ar invaliditāti tiks nodrošināta piekļūstamība, tostarp, pielāgota darba vieta un pielāgotas informācijas un komunikācijas tehnoloģijas; * sievietēm un vīriešiem tiks nodrošināta vienlīdzīga darba samaksa un vienlīdzīgas karjeras izaugsmes iespējas, tostarp nodrošinot dalību apmācībās, semināros, komandējumos, (t.sk. piemērota vienlīdzīgas bonusu sistēma, veselības apdrošināšana u.c.);   1. **Attiecībā uz komunikācijas un publicitātes pasākumiem:** * īstenojot projekta komunikācijas aktivitātes, tiks izvēlēta valoda un vizuālie tēli, kas mazina diskrimināciju un stereotipu veidošanos (skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību”,) <https://www.lm.gov.lv/lv/ieteikumi-diskriminaciju-un-stereotipus-mazinosai-komunikacijai-ar-sabiedribu-22112022>); * nodrošinot informāciju publiskajā telpā, t.sk. tīmeklī, tiks nodrošināts, ka to saturs ir piekļūstams cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus (skat. VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” <https://pieklustamiba.varam.gov.lv/>); * projekta tīmekļvietnē tiks izveidota sadaļa “Viegli lasīt”, kurā tiks iekļauta īsa aprakstoša informācija par projektu un citu lasītājiem nepieciešamu informāciju vieglajā valodā, lai plašākai sabiedrībai nodrošinātu iespēju uzzināt par ES fondu ieguldījumiem; * projekta tīmekļa vietnē tiks norādīta informācija par projekta darbību īstenošanas vietas piekļūstamību cilvēkiem ar invaliditāti un funkcionāliem traucējumiem, vecākiem ar maziem bērniem un senioriem; * tiks izskausta naida runa, naida kurināšana digitālajā vidē: saskaroties ar naida runu interneta portālos, par to tiks ziņots portāla administrācijai, kā arī drošības iestādēm un tiesībsargam. Ziņojot par naida runas gadījumiem tīmeklī, ir pietiekami veikt konstatētā fakta ekrānuzņēmumu, ko elektroniski var nosūtīt drošības iestādēm; * cieņas aizskaršanas un naida runas, naida kurināšanas digitālajā vidē mazināšanai, veicot ierakstus sociālajos tīklos, gatavojot preses relīzes, izstrādājot infografikas un citus vizuālos materiālus, īstenojot informatīvas kampaņas vai jebkādas citas komunikācijas aktivitātes, pēc iespējas tiks veicināta izpratne par robežu starp vārda brīvības izpausmes formām un reālu naida kurināšanu, kas ir sodāma rīcība. Tiks nodrošināts, lai attiecīgajā digitālajā kanālā, kurā ikviens var ierakstīt komentārus, nekavējoties tiktu dzēsti naidīgi, cilvēka cieņu aizskaroši, pazemojoši vai izsmejoši komentāri u.c.   1. **Attiecībā uz publiskajiem iepirkumiem:** * projektā tiks īstenots sociāli atbildīgs iepirkums,[[7]](#footnote-8) pērkot ētiski ražotus produktus un pakalpojumus un izmantojot publiskās iepirkumu procedūras, lai radītu darbvietas, pienācīgus darba apstākļus, sekmētu sociālo un profesionālo iekļautību, nodrošinātu piekļūstamību pakalpojuma sniegšanas vietai/videi/objektam/pasākuma norises vietai, kā arī veicinātu labākus darba nosacījumus cilvēkiem ar invaliditāti un nelabvēlīgākā situācijā esošiem cilvēkiem.   **Specifisko horizontālā principa darbību piemēri PI:**  PI tiek paredzētas **specifiskās darbības**, kas izriet no pasākuma atbalstāmo darbību un projekta satura un kas īpaši veicina vides un informācijas piekļūstamību personām ar kustību, redzes, dzirdes vai garīga rakstura traucējumiem, vecāka gadagājuma cilvēkiem un vecākiem ar maziem bērniem, piemēram:   * tiks īstenoti atbalsta pasākumi sievietēm ar invaliditāti, piemēram, attiecībā uz darba tirgus pieejamību, darba un privātās dzīves līdzsvarošanu un bērnu aprūpes pakalpojumu pieejamību; * lai nodrošinātu pasākuma norises vietas un vides piekļūstamību, tiks nodrošināta tehnisko risinājumu noma (piemēram, pārvietojamais panduss, pacēlājs, individuālo indukcijas cilpu noma u.c.) * pasākumos vairāk iesaistāmās grupas: cilvēki ar invaliditāti, Latvijas mazākumtautību valodās runājošie iedzīvotāji, romu tautības pārstāvji, musulmaņi, ārzemnieki, jaunieši, vecāka gadagājuma cilvēki; * tiks nodrošināti konsultatīva rakstura pasākumi par personu ar invaliditāti vienlīdzīgu iespēju jautājumiem, tostarp piesaistīti eksperti vai nodrošinātas konsultācijas ar NVO, kas pārstāv personu ar invaliditāti intereses (piemēram, informatīvo materiālu izstrādes procesā, pakalpojuma sniegšanas telpu vides piekļūstamības novērtēšanai, mērķa grupu uzrunāšanai un sasniegšanai u.c. (attiecīgi pievienojot dokumentus, piem. konsultāciju protokolus u.c.). * izstrādājot iepirkumu nolikumus, kā arī nodrošinot pakalpojumus, tiks ņemtas vērā sieviešu un vīriešu vajadzības, situācija un iespējas *(vairāk informācija šeit:* [*https://eige.europa.eu/publications/gender-responsivepublic-procurement*](https://eige.europa.eu/publications/gender-responsivepublic-procurement)*)*;   **Horizontālā principa rādītāju piemēri:**   1. bērnu pieskatīšanas pakalpojumu saņēmušās personas (VINPI\_07); 2. atbalstu saņēmušās sociālās atstumtības un nabadzības riskam pakļautās personas (VINPI\_04); 3. personu ar invaliditāti skaits atbalsta saņēmēju vidū (VINPI\_06.1).  * ja attiecināms, norādītas projekta budžeta izmaksu pozīcijas, kuras tai skaitā veicina HP VINPI īstenošanu; * PI ir identificētas galvenās problēmas, kas skar mērķa grupu, jomā, kurā darbojas projekta iesniedzējs, un apraksts, kā projektā paredzētās HP VINPI darbības risinās identificētās problēmas; * PI ir sniegta (vai norādīts, ka plānots sniegt) informācija par projekta vadības un īstenošanas personālu dalījumā pēc dzimuma u.c. pazīmēm un sniegta (vai norādīts, ka plānots sniegt) informācija sadalījumā pēc dzimumu u.c. pazīmēm par projekta mērķa grupām; * PI ir paskaidrots, kā projektu vadībā un īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmes un virzīti pasākumi, kas veicina nediskrimināciju un pamattiesību ievērošanu.   Plānotajām vispārīgajām HP VINPI darbībām jāaptver visas vispārīgo darbību jomas – informāciju un publicitāti, projekta vadību un īstenošanu un publiskos iepirkumus (ja attiecināms).  Augstāku punktu skaitu jeb papildu punktus piešķir tiem projektiem, kuros paredzētais vispārīgo un specifisko HP VINPI darbību un HP VINPI rādītāju skaits pārsniedz minimālās prasības, kā arī PI norādīts, ka informācija tiks sniegta sadalījumā pēc dzimuma u.c. pazīmēm, ja tas ir iespējams, un PI detalizēti aprakstīta projekta ietekme uz HP VINPI. |
| 3.3.1. ja ir pārsniegtas minimālās prasības vismaz divās no pozīcijām; | **0,5** |
| 3.3.2. ja ir pārsniegtas minimālās prasības vienā no pozīcijām; | **0,4** |
| 3.3.3. ja paredzētas šādas pozīcijas: 5 vispārīgas horizontālā principa darbības, 3 specifiskās horizontālā principa darbības un 2 horizontālā principa rādītāji (minimālās prasības); | **0,2** |
| 3.3.4. ja nav izpildītas augstāk noteiktās prasības. | **0** |
| 3.4. | **Priekšrocības sociāli un ekonomiski mazaizsargātajām personu grupām:** | | |
| Projekta iesniedzēja pašvaldības saistošajos noteikumos uzņemšanai pašvaldības pirmsskolas izglītības iestādē: | | Kritērija vērtēšanai izmanto PI pievienotos pašvaldības apstiprinātos saistošos noteikumus par priekšrocībām sociāli un ekonomiski mazaizsargātajām grupām bērnu pieskatīšanas pakalpojumu saņemšanai vai PI norādīto tīmekļvietnes adresi uz apstiprinātajiem pašvaldības saistošajiem noteikumiem.  **Kritērijā piešķir 3 punktus,** ja pašvaldības saistošajos noteikumos bērnu pieskatīšanas pakalpojumu saņemšanai **ir paredzētas priekšrocības** pirmsskolas vecuma bērniem no vismaz divām sociāli un ekonomiski mazaizsargātajām personu grupām (piemēram, bērniem no daudzbērnu vai nepilnām ģimenēm, bērniem ar invaliditāti vai citām sociāli mazaizsargāto personu grupām, kas noteiktas MK 2005. gada 11. janvāra noteikumos Nr.32 “Noteikumi par sociāli mazaizsargāto personu grupām”).  **Kritērijā** **piešķir vērtību 0**, ja nav izpildītas augstāk noteiktās prasības. |
| 3.4.1. ir paredzētas priekšrocības pirmsskolas vecuma bērniem no sociāli un ekonomiski mazaizsargātajām personu grupām; | **3** |
| 3.4.2. nav izpildīta 3.4.1. apakškritērijā noteiktā prasība. | **0** |

1. Kritērija vērtējumu „Nē” var piešķirt tikai gadījumā, ja saskaņā ar Eiropas Savienības struktūrfondu un Kohēzijas fonda 2021.-2027.gada plānošanas perioda vadības likuma 26.panta piekto daļu sadarbības iestāde ir atkārtoti pieņēmusi lēmumu par projekta iesnieguma apstiprināšanu ar nosacījumiem [↑](#footnote-ref-2)
2. Kritērijā lieto N/A, ja kopumā pasākumā šis kritērijs ir iekļauts, bet konkrētajā projektā šis kritērijs nav jāvērtē. [↑](#footnote-ref-3)
3. Kritērija vērtējumu “Nē” var piešķirt tikai gadījumā, ja saskaņā ar Eiropas Savienības fondu 2021.-2027.gada plānošanas perioda vadības likuma 24.panta ceturto daļu kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ PI neatbilst PI vērtēšanas kritērijiem. [↑](#footnote-ref-4)
4. Ministru kabineta 2023. gada 6. jūnija noteikumi Nr. 292 "Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.7. pasākums "Pirmsskolas izglītības iestāžu infrastruktūras attīstība"" (pieejami: https://likumi.lv/ta/id/342448) [↑](#footnote-ref-5)
5. Ministru kabineta 2023. gada 9. maija noteikumi Nr. 241 "Kritēriji un kārtība, kādā izvērtē pašvaldību investīciju projektus jaunu pirmsskolas izglītības iestāžu būvniecībai, esošo pirmsskolas izglītības iestāžu paplašināšanai vai pirmsskolas izglītības iestāžu infrastruktūras attīstībai" (pieejami: <https://likumi.lv/ta/id/341901-kriteriji-un-kartiba-kada-izverte-pasvaldibu-investiciju-projektus-jaunu-pirmsskolas-izglitibas-iestazu-buvniecibai-esoso-pirmsskolas-izglitibas-iestazu-paplasinasanai-vai-pirmsskolas-izglitibas-iestazu-infrastrukturas-attistibai>) [↑](#footnote-ref-6)
6. <https://www.varam.gov.lv/lv/pirmsskolas-izglitibas-iestazu-pieejamiba> [↑](#footnote-ref-7)
7. Saskaņā ar Latvijas Sociālās uzņēmējdarbības asociācijas izstrādātajām vadlīnijām sociāli atbildīga publiskā iepirkuma īstenošanai (2020). Pieejamas: <https://www.iub.gov.lv/lv/media/658/download> [↑](#footnote-ref-8)